google/wiki40b huggingface dataset:
Medveď hnedý

Opis

Dospelý medveď dorastá do dĺžky od 2 do 3 m, chvost meria 5 až 20 cm a dosahuje hmotnosti od 100 až po 350 kg. Medvede hnedé sú silne stavané s typickým svalnatým hrbom v oblasti lopatiek. Na labách má nestiahnuteľné pazúry. Pohlavný dimorfizmus vo veľkosti je veľmi malý, ale samce bývajú dvakrát ťažšie ako samice, ktoré majú menšie a ľahšie kosti. Srsť medveďov hnedých je tmavohnedá, blond až čierna. Vo voľnej prírode sa dožívajú 25 rokov, v zajatí o niečo viac.

Výskyt

Medveď hnedý je najrozšírenejší druh medveďa. V závislosti od potravy a habitatu sa výrazne líši jeho veľkosť. Na prežitie potrebuje veľké otvorené plochy(aj keď v Európe a Ázii žije v lesoch), čo vysvetľuje životaschopné populácie v izolovaných územiach v Yukone a na Aljaške. Ničenie biotopov v Severnej Amerike a v Európe zapríčinilo drastický pokles jeho populácie.

Rozšírenie na Slovensku

Zo 429 mapovacích kvadrátov DFS sa celkovo vyskytol v 141 (32,7 % rozlohy Slovenska, do roku 1964 len v 58, 13,5 %) v nadmorských výškach 170 (Veľké Zálužie) – 1 840 m n. m. (Solisko vo Vysokých Tatrách).

Správanie

Pre svoju veľkosť, silu a nepredvídateľné správanie bol dlho nebezpečenstvom pre ľudí a dobytok. Medvede grizly bývajú agresívnejšie, pretože sa vyvinuli na otvorených priestranstvách, kde pri sebaobrane nemajú veľa možností nájsť si bezpečný úkryt. Najnebezpečnejšie sú medvedice s medvieďatami. Našťastie sa medvede vyvarujú stretnutiam s ľuďmi. Na zadné nohy sa stavajú, aby mali lepší rozhľad, či sa v blízkosti nenachádza nebezpečenstvo alebo potrava. Mláďatá vrhnú počas zimného spánku. Veľmi dobre sa cítia vo vode – často trávia hodiny pri vodopádoch alebo v plytkej vode čakajúc na korisť. Takto striehnu aj na lososy plávajúce proti prúdu na neresiská. Do ryby sa zahryzne mocnými čeľusťami alebo ju omráči labou.

Potrava

Medveď hnedý je všežravec – pazúrmi vyhrabáva korene a hľuzy – ale v prípade dostupnosti konzumuje aj mäso. Základný zdroj proteínov pre medvede hnedé, žijúce pri pobreží je losos. Keď je v zime nedostatok potravy, prečkáva tým, že sa až na 6 mesiacov skryje do brlohu a hibernuje. Kvôli tomuto zimnému spánku sa musí intenzívne vykrmovať od jari do jesene.
Éclance

Poloha

Obec má rozlohu 11,48 km². Najvyšší bod je položený 251 m n. m. a najnižší bod 155 m n. m.

Obyvateľstvo

Počet obyvateľov obce je 118 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Les Repôts

Poloha

Obec má rozlohu 4,02 km². Najvyšší bod je položený 220 m n. m. a najnižší bod 199 m n. m.

Obyvateľstvo

Počet obyvateľov obce je 32 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Merida Industry

História

Spoločnosť založil 29. septembra 1972 Ike Tseng, 10. júla 1973 začala samotná výroba. Firma mala spočiatku 57 zamestnancov a vyrábala japonské minibicykle (U-type). Neskôr firma prenikla na americký trh s 10 typmi cestných bicyklov, začala s výrobou bicyklov BMX a motoriek s objemom motora do 49 cm³.
V 80. rokoch už vyvážala do USA 60 000 horských bicyklov mesačne, začala výroba skútrov. Popri technickej spolupráci s britským výrobcom bicyklov Raleigh začal aj predaj bicyklov Raleigh na Taiwane. V roku 1986 bola v nemeckom Hamburgu založená európska pobočka firmy.
V roku 1992 bola v Ósake založená japonská pobočka a v Japonsku začal predaj bicyklov pod značkou Merida. V roku 1993 Merida získala čínskeho výrobcu bicyklov Pantech Bicycle a výroba sa tak zvýšila na 1,5 milióna bicyklov ročne. Pod značkou Merida začal predaj na Taiwane. V roku 1997 začal v Japonsku predaj bicyklov Merida s asistenčným elektromotorom.
Nezávislý politik

Nezávislý politik (iné názvy: nestranícky politik, nestraník, bezpartajný politik; u kandidátov: nezávislý kandidát – skratka NEKA, občiansky kandidát) je politik, ktorý nie je členom žiadnej politickej strany.

Kuvajt

V Kuvajte neboli strany legalizované od vyhlásenia nezávislosti v roku 1961 a preto kandidáti formálne vystupujú ako nezávislí, hoci sa organizujú v politických skupinách (tzv. „protostranách“), ktoré de facto fungujú ako politické strany a ich činnosť je vládou (prevažne) tolerovaná.
Mallièvre

Poloha

Obec má rozlohu 0,2 km². Najvyšší bod je položený 160 m n. m. a najnižší bod 122 m n. m.

Obyvateľstvo

Počet obyvateľov obce je 239 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Přemysl Oráč

Přemysl Oráč  je mýtický zakladateľ dynastie Přemyslovcov, pôvodnej českej vládnucej dynastie, z rodu Stadicov.

O Přemyslovi

Povesť o kňažnej Libuši a Přemyslovi Oráčovi zachytil kronikár Kosmas na počiatku 12. storočia. Podľa neho boli muži nespokojní s vládou kňažnej Libuši a chceli za vládcu muža.
„Aj, vyberte ze středu svého posly, nechť jdou na stranu severní, děla kněžna Libuše, za horami oněmi je říčka nevelká Bílina zvaná. Na jejím břehu viděti jest vesnici, jež Stadice slove. Za vsí se úhor nachází - dvanáct kročejů zšíři, dvanáct kročejů zdéli… Ten budoucí kníže váš oře se dvěma voly. Je-li vám libo, vezměte koně, řízu, plášť a přehozy a jděte tomu muži vzkaz vyřídit ode mne i lidu a přiveďte sobě knížete a mně manžela. Muž ten má jméno Přemysl. Jeho potomstvo bude vládnout této zemi na věky věkův…
Pak byli určeni poslové, aby tomu muži vyřídili Libušin vzkaz. Když kněžna viděla, že cestu neznajíce zaváhali, pravila: Neváhejte, jen jděte bez starosti a následujte mého koně. On vás povede cestou pravou i zpět dovede, neboť cestu tuto již nejednou šlapal… Lichá se šíří pověst o tom, že paní sama po soumraku cestu tu sama konávala a zpět se za úsvitu vracívala.“
Přemysl bol povolaný na kniežací stolec a oženil sa s Libušou. V Stadiciach dnes túto udalosť pripomína Kráľovské pole s pomníkom Přemysla Oráča z roku 1841. Kniežací pár mal podľa tradície troch synov: Nezamysla, Radobýla a Lidomíra.

Ideológia

Ako zakladateľovi vládnucej dynastie prináležala v Čechách Přemyslovi veľká úcta. Na znak svojho pôvodu si českí vládcovia pri menovaní a korunovácii obúvali jeho údajné črievice a na rameno dávali jeho „mošnu“. Často bol zobrazovaný a najstaršie vyobrazenie povesti sa zachovalo v znojemskej rotunde sv. Kataríny z 1. polovice 12. storočia. Od tejto tradície sa odchýlil iba kráľ Václav I., ktorý sa hanbil za jeho sedliacky pôvod.
Lacapelle-del-Fraisse

Poloha

Obec má rozlohu 15,29 km². Najvyšší bod je položený 834 m n. m. a najnižší bod 579 m n. m.

Obyvateľstvo

Počet obyvateľov obce je 306 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Technécium

Výskyt, príprava a využitie

Technécium je umelo pripravený prvok, ktorý sa v prírode takmer vôbec nevyskytuje. Technécium sa získava bombardovaním molybdénu neutrónmi v jadrovom reaktore. Pri tomto procese najprv vznikne nestály izotop molybdénu 99Mo, ktorý sa beta rozpadom premieňa na 99Tc. Vo fáze výskumu je príprava technécia v cyklotróne. 
Najstálejším izotopom technécia je 99Tc, ktorý bol v roku 1962 v stopovom množstve izolovaný z afrických uránových rúd (BT Kena a PK Kuroda) ako produkt rádioaktívnej premeny 238U. Jeho výskyt bol tiež zistený vo spektrách niektorých hviezd (hviezdy spektrálneho typu S, N, M). 
Technécium je supravodič I. typu, veľmi silno pohlcuje pomalé neutróny, a je účinným inhibítorom korózie ocele, uhlíkatá oceľ s prídavkom technicistanu draselného KTcO4 v množstve okolo 50 ppm, má vynikajúcu koróznu odolnosť aj za veľmi vysokých tlakov a teplôt. Praktický význam technécium ako technický kov nemá.

Vlastnosti

Technécium sa rozpúšťa iba v koncentrovanej kyseline dusičnej a koncentrovanej kyseline sírovej za vzniku kyseliny technicistej HTcO4: 
3TC + 7HNO3 → 3HTcO4 + 7NO + 2H2O 
2TC + 7H2SO4 → 2HTcO4 + 7SO2 + 6H2O 
Reakcia technécia s lúčavkou kráľovskou prebieha za vzniku komplexnej kyseliny hexachlorotechničitej: 
3TC + 18HCl + 4HNO3 → 3H2 [TcCl6] + 4NO + 8H2O 
Zahriate v atmosfére kyslíka zhorí za vzniku prchavého, žlto sfarbeného oxidu technicistého Tc2O7. 
V zlúčeninách vystupuje technécium najčastejšie ako sedemmocný katión Tc7 +, v silno oxidačnom prostredí sa vyskytuje vo forme technicistého aniónu TcO4-. Chemické vlastnosti technicistých zlúčenín sa najviac podobajú vlastnostiam zlúčenín sedemmocného rénia. Chemické vlastnosti zlúčenín štvor a šesťmocného technécia sa najviac podobajú vlastnostiam zlúčenín mangánu.

Technécium v medicíne

Veľmi významné je využitie metastabilného rádionuklidu 99mTc (T1 / 2 = 6 hod) vo forme technicistanu sodného ako čistého gama žiariča s energiou fotónov 140 keV, v nukleárnej medicíne. Technécium má v jadrovej medicíne dominantné postavenie, viac než 80 % všetkých rádiofarmák vychádza z technécia. Medzi najpoužívanejšie rádiofarmaká značené technéciom patrí napr. 99mTc makroagregovaný albumín (MAA) pre detekciu priechodnosti žilového systému dolných končatín, fosfonátové rádiofarmaká (pyrofosfát - PYP, metylén difosfonát - MDP a hydroxymetylen dyfosfonát - HDP) pre zobrazovanie skeletu, srdcového infarktu a značenie červených krviniek, 99mTc sulfurkoloid pre vyšetrovanie hornej časti tráviacej trubice, 99mTc hexamethylpropylen amín oxím (HMPAO) pre značenie bielych krviniek a celá rada ďalších.
Rasteau

Poloha

Obec má rozlohu 18,81 km². Najvyšší bod je položený 366 m n. m. a najnižší bod 117 m n. m.

Obyvateľstvo

Počet obyvateľov obce je 805 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Molly of Denali

Dej

Séria nadväzuje na 10-ročnú Molly, domorodú dievčinu z fiktívnej dediny Qyah, a jej rodinu, priateľov Tooey a Trini, jej psa Suki a ďalších obyvateľov. Jej rodina vedie Denali Trading Post.
Kôrovník dlhoprstý

Opis

Kôrovník dlhoprstý meria 125 mm. a váži 6 - 9,5 g. Na chrbtovej strane je samček aj samička hnedej farby s hnedými čiarkami a škvrnkami. Spodná časť tela je biela so striebristým leskom. Zobák je zahnutý nadol. Nadchvostové krovky majú hrdzavú farbu. Mladé vtáky majú spodok tela žltobiely.

Hlas

Spev
4,3 s, Slovensko, okrem spevu kôrovníka dlhoprstého počuť spev penice čiernohlavej a pinky obyčajnej.
Vábenie "siit"
52 s, Anglicko, okrem vábenia kôrovníka dlhoprstého počuť spev červienky obyčajnej a hlas brhlíka obyčajného.
Vábenie je jemné "siit" alebo "srii". Spev trvá asi 3 s a možno rozlíšiť dve časti "zi-zi zisirri zrisirirr".

Výskyt a stav na Slovensku

Je to stály druh a v mimohniezdnom období robí potulky v okolí hniezdiska.
Odhadovaný počet hniezdiacich párov je 100 000 - 150 000, zimujúcich jedincov 300 000 - 600 000. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v roku 1995 žiadny. V roku 1998 žiadny. V roku 2001 žiadny. V roku 2014 LC - menej dotknutý. Európsky ochranársky status nezaradený SPEC. Stupeň ohrozenia S - vyhovujúci ochranársky status.

Biotop

Žije najmä v ihličnatých a zmiešaných lesoch. Hniezdi aj v listnatých lesoch a parkoch.

Hniezdenie

Hniezdo si stavia pod odlúpenou kôrou, v škárach stromov a pod brečtanom. Stavia iba samica a umiestňuje ho vo výške od 1 do 3 m. Používa drobné konáriky a kúsky kôry, vo vnútri jemné rastlinné časti, srsť a perie, na spájanie používa pavučinu. Kladie 5 - 7 bielych vajíčok s hrdzavými škvrnkami. Škvrnky sa zahusťujú na širšom konci vajíčka. Samica sedí na vajíčkach a samec ju kŕmi. Mláďatká sa vyliahnu za 13 - 15 dní. Obaja rodičia ich kŕmia 15 - 16 dní. Hniezda dva krát za rok, v apríli a v máji a potom v júni, júli.

Potrava

Živí sa hmyzom alebo článkonožcami na kôre stromov v rôznom štádiu života - vajíčka, larvy aj kukly. Pri hľadaní potravy sa pohybujú skackavo a špirálovite hore po kôre. Preletia na susedný strom, na spodnú časť kmeňa a opäť smerujú nahor.

Ochrana

Podobne ako kôrovník krátkoprstý užitočný hmyzožravý druh. Obidva druhy treba všemožne chrániť.
Buding

Poloha

Obec má rozlohu 6,36 km². Najvyšší bod je položený 306 m n. m. a najnižší bod 170 m n. m.

Obyvateľstvo

Počet obyvateľov obce je 524 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
John George Kemeny

John George Kemeny vlastným menom  Kemény János György (* 31. máj 1926, Budapešť, Maďarsko – † 26. december 1992, New Hampshire, Spojené štáty) bol maďarský matematik, spolutvorca programovacieho jazyka BASIC (najrozšírenejší programovací jazyk) a spolutvorca americkej atómovej bomby. 
János Kemény utiekol spolu so svojou rodinou z Budapešti v roku 1940 kvôli silnejúcemu postaveniu fašistického Nemecka v strednej Európe. Strednú školu ukončil v New Yorku (George Washington High School in New York City), neskôr študoval na Princeton University matematiku a filozofiu. Štúdium musel kvôli II.svetovej vojne  na rok prerušiť. Vojenskú službu vykonával v Los Alamos, kde pracoval na Projekte Manhattan. Tu spoznal Richarda Feynman, ktorý bol jeho nadriadeným. Okrem neho tu stretol aj ostatných maďarských emigrantov, ktorí pracovali na vývoji atómovej bomby. Najväčší dojem na neho však spravil John von Neumann. 
Po návrate do Princetonu ukončil štúdium v roku 1947 a v roku 1949 získal doktorát z logiky (dokonca pri kúpe auta si vybral slovo "LOGIC", ako  poznávaciu značku). Doktorandské štúdium vykonával pod dohľadom A.Church-a, na krátku dobu sa stal tiež matematickým asistentom A.Einsteina. 
Ako 27 ročný prijal úlohu vytvoriť katedru matematiky na darthmouthskej vysokej škole, v rokoch 1971 až 1980 bol jej rektorom. V roku 1979 ho prezident Jimmy Carter požiadal o vedenie vyšetrovania havárie atómovej elektrárne na Three Miles Island, kde sa čiastočne roztavil atómový reaktor.
Programovací jazyka BASIC vytvoril v roku 1964 spolu s Thomasom E. Kurtzom. Spolu vytvorili aj Dartmouth Time-Sharing System. Tento systém umožňuje viacerým ľuďom pracovať na jednom počítači.
Saint-Florent-sur-Auzonnet

Poloha

Obec má rozlohu 9,31 km². Najvyšší bod je položený 542 m n. m. a najnižší bod 213 m n. m.

Obyvateľstvo

Počet obyvateľov obce je 1 150 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Den Nationale Scene

Den Nationale Scene je najstaršie nórske divadlo so sídlom v Bergene. Pred budovou sú sochy dramatikov Bjørnsona a Griega.

Dejiny

Bolo založené v roku 1850 na základoch scény prevádzkovanej skladateľom a huslistom Ole Bullom ako Det Norske Theater a uzavreté v roku 1863 kvôli ekonomickým problémom. Počas tejto doby tu pôsobili Henrik Ibsen (1851-1857) a Bjørnstjerne Bjørnson (1857-1859).
V roku 1876 bola založená Nadácia Deň Nationale Scene a bola obnovená prevádzka divadla. Špeciálne založený výbor rozhodol v roku 1895 postaviť novú divadelnú budovu a 25. júna 1906 bol položený základný kameň za prítomnosti kráľa Haakona VII.. Secesná budova navrhnutá architektom Einarom Oscarom Schouom bola slávnostne otvorená 19. februára 1909 komédiou Erasmus Montanus od Ludviga Holberga.
V roku 1940 bol dom výrazne poškodený granátmi, ale po niekoľkých rekonštrukciách bol opäť sprevádzkovaný. Od roku 1993 je historickou pamiatkou. V tom istom roku získal štatút národného divadla. Je financovaný predovšetkým z verejných zdrojov. Má asi 150 zamestnancov, z toho 40 hercov. Divadlo každoročne produkuje viac než 550 vystúpení.
Tatranská Lomnica

Doprava

Tatranskou Lomnicou prechádza Cesta slobody. 
Je tu železničná stanica na tratiach 185 Tatranská Lomnica–Studený potok a 184 Tatranská Lomnica–Starý Smokovec a dve stanice lanovky Tatranská Lomnica – Lomnický štít (stará za Grandhotelom Praha a nová neďaleko Cesty slobody).

História

Toto územie malo od roku 1209, kedy bolo predmetom prvej kráľovskej donácie Ondreja II. viacerých vlastníkov. Posledným súkromným vlastníkom bol Ondrej Spóner, od ktorého toto územie odkúpil Uhorský štát v roku 1892. V tomto roku vznikli prvé štátne kúpele vo Vysokých Tatrách a ďalšia z tatranských osád -Tatranská Lomnica. V roku 1893 bol postavený Hotel Lomnica, v tom čase najväčší na území Vysokých Tatier, neskôr pozoruhodný Kúpeľný dom s bazénom a vodoliečbou. V roku 1905 bol postavený reprezentačný Grandhotel, ktorý bol v roku 1919 premenovaný na Grandhotel Praha. V tom čase vyrástli aj viaceré športoviská, lyžiarska a sánkarská dráha, klzisko, tenisové kurty.
V medzivojnovom období vyrástlo v Tatranskej Lomnici množstvo rodinných penziónov a súkromných rezidencií. V roku 1933 vyrástla aj najväčšia moderná zotavovňa Morava. Svoju hlavnú turistickú atrakciu získala osada v rokoch 1937 - 1940, keď bola vystavaná visutá lanovka na Skalnaté pleso a Lomnický štít. Jej výstavba umožnila aj výstavbu astronomických a meteorologických pracovísk pri Skalnatom plese a na Lomnickom štíte.
V šesťdesiatych a sedemdesiatych rokoch sa Tatranská Lomnica stala hlavným centrom odborárskej rekreácie na Slovensku. Pribudli nové hotely (Slovan, Horec), zotavovne (Urán, Odborár, Slovakia, Sasanka, Družba - teraz Willi). Majstrovstvá sveta v severskom lyžovaní 1970 priniesli so sebou ďalší rozvoj. Bola postavená nová kabínková lanovka z Tatranskej Lomnice na Skalnaté pleso, ktorá postupne nahradila starú.
Vďaka organizácii svetového zrazu medzinárodnej Asociácie karavanistov (FICC), vzniklo južne od Tatranskej Lomnice v roku 1974 veľké rekreačné a ubytovacie centrum, dnešný Eurocamp FICC s budovou recepcie, barom, bungalovmi, obchodmi, saunou, bazénom.

História lanoviek vo Vysokých Tatrách

Visutá lanová dráha od Grandhotela Praha po vyše 70 rokoch existencie doslúžila.
AMD Excavator

AMD Excavator je procesorová mikroarchitektúra, ktorú vyvíja spoločnosť AMD a ktorá má byť nástupcom mikroarchitektúry AMD Steamroller.
Už 12. októbra 2011 odhalila AMD, že Excavator bude 4. generáciou procesorového jadra založeného na koncepte Bulldozer. Kódové meno CPU (presnejšie APU) založenom na architektúre Excavator bude Carrizo a jeho uvedenie na trh sa plánuje na rok 2015. Pre procesory tejto architektúry AMD pôvodne zamýšľala výrobný proces 20nanometrov, neskôr ale zvolila 28 nm.
APU Excavator má podporovať najnovšie inštrukčné sady ako SSE4.1, SSE4.2, AES, PCLMUL, AVX, BMI1, F16C, MOVBE, AVX2, BMI2 a RDRAND, z čoho podpora 256bitovej AVX2 naznačuje prepracovanie koprocesora (jeho zbernica), poťažmo celého jadra typu Bulldozer, s potenciálom ďalšieho navýšenia rýchlosti. Taktiež má prísť s pamäťovými ovládačmi pre DDR3 a DDR4 - zatiaľ nevedno či na rovnakej vrstve alebo vzájomne výlučnými. Server ExtremeTech v decembri 2013 zašpekuloval nad uniknutým materiálmi o AMD, že Excavator môže byť poslednou architektúrou sady x86.
Rocková opera

Rocková opera alebo roková opera je žánrovo vyprofilovaná hudobná kompozícia v populárnej hudbe v druhej polovici 60 rokov.

Charakteristické znaky

Kompozične je niekde uprostred opery a operety. S operou ju spájajú zložité a dlhšie skladby, delenie na dejstvá. S operetou zas skladby kratšie, zapamätateľné a spevavé melódie, tzv. hitovky, krátke textové predely. Od muzikálu ju odlišuje absencia dlhších textových predelov, slovných vstupov, komentárov. Do rockovej opery radíme všetky opery vznikajúce v gitarovom spracovaní. Typickým žánrovým odnožom je metalová opera.
Schwarzenberský palác (Praha)

Schwarzenberský palác alebo  Lobkovický palác je renesančný palác na Hradčanskom námestí v Prahe.

Dejiny

Trojkrídlová stavba bola po veľkom požiari na Hrade v roku 1541 prestavaná podľa predlohy Augustina Vlacha (Agostino Galli) pre potreby českej šľachtickej rodiny Lobkovicovcov v rokoch 1545 – 1567 ako mestská rezidencia. Ako jedna z prvých stavieb v Prahe bola postavená v štýle talianskej renesancie. Múry sú zdobené čiernymi sgrafitami a pôsobí dojmom, že sú z pravidelného prírodného kamenného muriva (tzv. diamantovanie), vo zvláštnom tvare výstupkovitého kvádra. Na schodiskových štítoch sa nachádza bohatá figurálna výzdoba. Taktiež vo vnútri budovy sa zachovali stropné maľby z doby okolo roku 1580. 
V roku 1719 pripadol palác cez sobáš do vlastníctva rodiny Schwarzenbergovcov, ktorí v roku 1811 získali taktiež susedný Salmovský palác. Po komunistickom puči v roku 1948 bol palác premenený na Vojenské historické múzeum. V roku 2002 prešiel palác do vlastníctva Národnej galérie. Potom prebehla celková sanácia objektu a od roku 2008 slúžia miestnosti paláca ako umelecká galéria.
Le Cailar

Poloha

Obec má rozlohu 30,01 km². Najvyšší bod je položený 41 m n. m. a najnižší bod 0 m n. m.

Obyvateľstvo

Počet obyvateľov obce je 2 347 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kultúrne hnutie

Kultúrne hnutie je viac alebo menej organizovaná aktivita predstaviteľov kultúry v jednej alebo viacerých národných oblastiach, aktivita, ktorej cieľom je propagácia kultúrneho programu. Kultúrne hnutie má isté spoločné programové východiská, formulované v rôznych teoretických úvahách (napr. v listoch, vyznaniach, kritikách, esejách, diskusiách, manifestoch), v postojoch k spoločenským a kultúrnym udalostiam, v rôznych tvorivých aktivitách (umeleckých, vedeckých, náboženských, filozofických). Jednotlivé kultúrne hnutia nadväzujú na iné kultúrne hnutia, niektoré zasa odmietajú, a obvykle so sebou nesú aj zárodky myšlienok, ktoré ich neskôr kompromitujú alebo vedú k ich odmietnutiu. Kategória kultúrneho hnutia je užšou kategóriou než kategória kultúrneho prúdu, kultúrnej etapy alebo kultúrnej epochy. Príkladom kultúrneho hnutia je napr. moderna, avantgarda a i.
Retschwiller

Poloha

Obec má rozlohu 3,26 km². Najvyšší bod je položený 199 m n. m. a najnižší bod 146 m n. m.

Obyvateľstvo

Počet obyvateľov obce je 267 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
John Watson (Sherlock Holmes)

Doktor John Watson alebo Dr. John H. Watson je fiktívna postava vymyslená Arthurom Conanom Doyleom. Je to najlepší priateľ a zároveň životopisec slávneho detektíva Sherlocka Holmesa. Watson je rozprávačom takmer všetkých Holmesových príbehov. Dva totiž rozpráva sám Holmes a dva sú rozprávané v 3. osobe. Watson a Holmes podľa Doyleovych poviedok bývali v rokoch 1881 - 1904 vo viktoriánskom dome na Baker Street.
Postava Doktora Watsona bola viackrát sfilmovaná a stvárnili ju napríklad: Martin Freeman, Jude Law, Edward Hardwicke, David Burke, André Morell, Nigel Bruce, Kenneth Welsh, Vitalij Solomin a Earle Cross.
Planéta opíc (klub)

Planéta opíc je jeden z najvýznamnejších slovenských sci-fi klubov.
Vznikol v roku 1997 ako redakčná rada časopisu Fantázia. Zároveň vydáva fanzinový občasník Oppo Scifiens, spolupracuje na organizácii Istroconov, zorganizoval niekoľko workshopov a prilákal niekoľko nových autorov fantastiky, spolupodieľa sa na hodnotení Ceny Karla Čapka a organizuje literárnu súťaž začínajúcich sci-fi autorov Opica. Medzi autorov, ktorí sú členmi klubu patrí viacero hviezd slovenskej vedeckej fantastiky ale i radových členov fandomu: Alexandra Pavelková, Zuzka Minichová, Viliam Búr, Daniel Šmihula, Anton Stiffel, Ivan Aľakša, Štefan Huslica, Michal Jedinák, Miloš Ferko, Martin Králik a ďalší.
Tréner mesiaca FA Premier League

Tréner mesiaca Premier League sa udeľuje raz za mesiac počas sezóny FA Premier League. Toto ocenenie sa udeľuje spolu s ocenením pre Hráča mesiaca FA Premier League každý prvý alebo druhý piatok nasledujúceho mesiaca. Toto ocenenie bolo nazvané Carling Premiership tréner mesiaca (1994–2001) a potom Barclaycard Premiership tréner mesiaca (2001–2004), a teraz je známy ako Barclays tréner mesiaca.
Prvýkrát bola udelená v sezóne 1993/1994, rok potom ako si anglická liga zmenila názov a sponzora. Prvým víťazom sa stal v auguste 1993 škótsky tréner Alex Ferguson z Manchesteru United, potom ako získal ligový titul. Vždy na konci sezóny sa odovzdáva ocenenie Tréner roka FA Premier League.
Fergason bol tréner mesiaca rekordných dvadsaťštyrikrát. Harry Redknapp sa stal trénerom mesiaca s piatymi rozličními klubmi (West Ham United, Portsmouth, Southampton, znova Portsmouth, a Tottenham Hotspur). Traja ďalší tréneri získali toto ocenenie s dvoma klubmi: Martin O'Neill s Leicester City a Aston Villou, Stuart Pearce s Nottingham Forest a Manchestrom City, a Gordon Strachan s Coventry City a Southamptonom. V marci 2002 sa toto ocenenie rozdelilo medzi dvoch trénerov Liverpoolu Gérardom Houllierom a Philom Thompsonom. Posledné ocenenie dostal tréner Chelsea Carlo Ancelotti.